sasicodes/solvari-1 huggingface dataset:
அவர் உண்மையான சாஸ்திரியாக இருந்தால் பஞ்சகச்சம் அல்லவா கட்டியிருந்திருக்க வேண்டும் மேலும் அவர் அங்கு... வேணாம்.. விடுங்க... ஆம்.
புகையிரத சேவையின் நிலைமைகளை கண்டறிய ஐக்கிய தேசியக் கட்சி உறுப்பினர்கள் அங்கு விஜயம் செய்த வேளையில் புகையிரத சேவைக்கு ஐக்கிய தேசியக் கட்சி ஆட்சியின்போது மேற்கொள்ளப்பட்ட அழிவுகள் உட்பட அவர்களது வரலாற்று கரைபடிந்த சம்பவங்கள் தொடர்பி லும் புகையிரத ஊழியர்குள் ஐக்கிய தேசியக் கட்சியினருக்கு நினைவுகூர மறக்கவில்லை.
ஐக்கிய தேசியக் கட்சி உறுப்பினர்கள் புகையிரத நிலையத்திற்கு வருகை தந்துள்ளதை கேள்வியுற்ற புகையிரத ஊழியர்கள் அங்கு உடன் வருகை தந்து ஐக்கிய தேசியக் கட்சி ஆட்சியின்போது புகையிரத சேவைக்கு மேற்கொண்ட அழிவுகளை நினைவுகூர்ந்தனர்.
தொழிலை இழந்தமையினால் வருவாயின்றி பலர் யாசகம் கேட்கக்கூடிய நிலைக்கும் தள்ளப்பட்டதாக இவர்கள் ஐக்கிய தேசியக் கட்சி உறுப்பினர்களுக்கு நினைவுபடுத்தினர்.
ஐக்கிய தேசியக் கட்சி ஆட்சியின்போது ரணில் தண்டவாளங்களை அகற்றி மரவள்ளி நடுவதற்கான யோசனை முன்வைக்கப் பட்டதையும் ஊழியர்கள் மறக்கவில்லை.
தம்மை காக்கக்கூடிய தமக்கு நிவாரணம் வழங்கக்கூடிய புகையிரத திணைக்களத்தை பாதுகாப்பதே நோக்கமென்றும் ஊழியர்கள் தெரிவித்தனர்.
புகையிரத சேவையின் நிலைமைகள் தொடர்பில் கண்டறிய வந்த ஐக்கிய தேசியக் கட்சி உறுப்பினர்கள் வந்த பாதையை கூட மறக்க வேண்டிய நிலை ஏற்பட்டது.
ஊழியர்கள் ஆத்திரமுற்ற நிலையில் கருத்துகள் தெரிவிப்பதை கண்ட ஐக்கிய தேசியக் கட்சி உறுப்பினர்கள் தமது கடந்த கால தவறுகள் தம்மை தொடர்ந்து துரத்துவதனால் தமக்கு வழக்கமான பின் கதவால் தப்பியோடினர்.
டென்மார்க்கில் நீண்ட காலமாக தமிழ் ஆசிரியையாக இருந்து வருபவர் சிறந்த கலைஞர் விருது பெற்ற தமிழ் ஆசிரியை திருமதி சிவகலை தில்லைநாதன் அவர்களாகும்.
தமிழ் மொழி மட்டுமல்லாமல் சமயம் நாடகங்கள் பட்டிமன்றங்கள் நடனம் என்று தனது மாணவர்களை சகல துறைகளிலும் தரமிக்கவர்களாக உருவாக்க கால் நூற்றாண்டுகளுக்கு மேலாக டென்மார்க் நாட்டில் அரும் பாடுபட்டு வரும் ஆசிரிய திலகம்.
சிறப்பாக டென்மார்க் பரடைசியா நகரில் இவருடைய தமிழ் வகுப்புக்கள் நடைபெற்று வந்தன ஏராளம் விழாக்களை நடத்தி நாடகங்களை வழங்கியவர்.
தமிழ் மொழி வளர்ச்சிக்கும் உரையாடல் சிறப்பிற்கும் நாடகங்கள் மிக முக்கியம் என்ற அவருடைய கருத்து பல வெற்றி மாணவர்களை உருவாக்கியிருக்கிறது.
புலம் பெயர் நாடொன்றில் தாயகம் போல பிள்ளைகள் வாயில் சிறந்த தமிழ் மொழி தங்கு தடையின்றி முழங்கிக் கொண்டிருக்கிறதென்றால் அதற்குக் காரணமான ஒருவர் ஆசிரியை சிவகலை என்றால் அது மிகைக்கூற்றல்ல.
தற்போது அவரால் நடத்தப்பட்டு வரும் டென்மார்க் பரடைசியா கவின் கலைத் தமிழ் மாணவர்கள் அரங்கம் இங்கிலாந்தில் நடைபெற்ற இரண்டாவது உலகத்தமிழ் நாடக விழாவில் பங்கேற்று பராட்டுப் பெற்று நாடக வாழ்வின் முக்கியமான வெற்றியுடன் திரும்பி டென்மார்க் வாழ் நாடகக் கலைஞர்களுக்கு பெருமை தேடித்தந்துள்ளது.
இந்த நிகழ்வில் பிரதம விருந்தினராக தமிழகத்தின் பிரபல திரைப்பட நடிகரும் நாடக கூத்து பாரம்பரியத்தில் இருந்து வந்தவருமான நாஸர் பங்கேற்றிருந்தார்.
சிறந்த நாடகங்கள் நாடகக் கலைஞர்கள் பங்கேற்ற இந்த நிகழ்வில் டென்மார்க் கலைஞர்களின் முயற்சியை நடிகர் நாஸர் வெகுவாக பாராட்டியதோடு கலைஞர்களுடன் இணைந்து புகைப்படம் எடுத்ததும் மறக்க முடியாத நிகழ்வாகும்.
நாடக தயாரிப்பு ஒப்பனை வழங்கிய விதம் பேசிய மொழி அங்க அசைவு கதைக்கருவை ரசிகருக்கு புரிய வைத்த நேர்த்தி கூர்மையான வாளை ஏந்தியது மட்டுமல்ல அதைப்போல எடுத்த கதையை கூர்மையாக கொடுத்த சிறப்பும் அரங்கில் பெரும் வரவேற்பை பெற்றன.
பக்கத்து தெருவிலேயே நாடகம் போட முடியாமல் சினிமா பாடலை போட்டுவிட்டு ஆடுவதல்லாது வேறொன்றறியாத அவலமான நிலைக்கு தமிழ் கலைகள் போய்க் கொண்டிருக்க நாடகத்தை தயாரித்து ஒத்திகை பார்த்து அதை இங்கிலாந்து கொண்டு சென்று அரங்கேற்றி திரும்புவதென்றால் இன்றைய பரபரப்பு வாழ்வில் ஆசிரியை சிவகலை தில்லைநாதனை விட்டால் வேறு யாராவது இருப்பார்களா என்பது ஒரு மில்லியன் குறோணர் பரிசுக்குரிய கேள்வியாகத்தான் இருக்குமோ..?
அறியாத தகவல்கள் மேதைகளையே தாமதமாக அறிந்துகொள்ளும் அரசுகளும் மக்களும் அவர்களின் மனைவிகளை அறிந்து கொள்ளாததில் வியப்பில்லை ஒழுங்காப் படிக்காமலே கமெண்ட் போடுவீங்களா?
அது ஞானராஜசேகரன் அவர்கள் உழைப்புக்கு போதுமான பாராட்டு இல்லை பாராட்டோ விமரிசனமோ கொஞ்சம் விவரித்து எழுதினால் படைப்பாளிக்கு சந்தோஷமாயிருக்கும் இந்த பதிவு ஒரு பட விமரிசனம் இல்லை என்று நீங்கள் சொன்னால் அதற்கு அப்பீல் இல்லை ஜெ.
பின்னர் இவை எந்த அளவில் பிரிக்கப்பட வேண்டும் அல்லது எத்தனை பைல்களாகப் பிரிக்கப்பட வேண்டும் என்பதனைத் தேர்ந்தெடுக்கலாம்.
மீண்டும் ஒரு ஸ்டேட்டஸ் பார் ஒன்று கீழாகக் காட்டப்பட்டு எந்த அளவில் பிரிக்கப்பட்ட பைல்கள் இணைக்கப்பட்டுள்ளன என்று காட்டப்படும்.
விஜய்யிடம் பேசிவிட்டேன்... இனி போராட்டம் நடக்காது அமைச்சர் கடம்பூர் ராஜு உறுதி சர்கார் படத்தில் தமிழக அரசு பற்றிய சர்ச்சை காட்சிகள் இருப்பதாக கூறி அப்படத்திற்கு எதிராக அதிமுகவினம் தமிழகம் முழுவதும் போராட்டம் நடத்தி வந்தனர்.
இப்படியாக அமைக்கப்பட்டிருக்கும் இந்த கதையில் மறைந்த ஜெயலலிதா ஆட்சி புரிந்த காலத்தில் அளிக்கப்பட்ட இலவச திட்டங்கள் குறித்தும் தமிழக அரசு குறித்தும் சர்ச்சை காட்சிகள் இருப்பதாக அதிமுக குற்றம்சாட்டியது.
எனவே அந்த காட்சிகளை அமைத்த இயக்குநர் படக்குழுவினர் மற்றும் சர்கார் படத்தையே கண்டித்து தமிழகம் முழுவதும் அதிமுகவினர் போராட்டத்தில் ஈடுபட்டுள்ளனர்.
ஒரு விரல் புரட்சி என்ற பாடலில் நீக்க வேண்டும் என்று அவர்கள் கேட்கும் காட்சிக்குப் பின் உடனே வரும் வரிகள் நீதியைக் கொல்கிறான் மௌனமாய் போகிறோம் என்று அப்படத்தின் பாடலாசிரியர் விவேக் தனது ட்விட்டர் பக்கத்தில் தெரிவித்துள்ளார்.
வரலட்சுமி சரத்குமார் கதாபாத்திரத்தின் பெயரான கோமளவல்லி என்ற ஆடியோ மியூட் செய்யப்பட்டுள்ளது சர்கார் விவகாரம் குறித்து அறிக்கை வெளியிட்டுள்ளது.
படைப்பாளிகள் தனிமனித தாக்குதலோ காழ்ப்புணர்ச்சியோ இன்றி படத்தை இயக்க வேண்டும் உள்பட நீண்ட அறிக்கையை தலைவர் ஆர்.கே.செல்வமணி வெளியிட்டுள்ளார்.
நடிகையும் காங்கிரஸ் செய்தித் தொடர்பாளருமான குஷ்பூ கூறுகையில் சர்கார் படத்தின் காட்சிகளை நீக்கினாலோ வசனங்களுக்கு மியூட் போட்டாலோ பிரச்சனை முடிந்துவிடப் போவதில்லை.
நேற்று முன்தினம் வெளியான ஐ.நா காலநிலைப் பிரிவின் அறிக்கை புவியை மனிதர்கள் வெப்பமாக்கும் அளவு கூடிவிட்டதாக எச்சரித்திருந்தது.
கார்கள் மின்சாரத்தில் ஓடினால் பெற்றோல் டீசலால் பணக்கார நாடுகளாக இருந்த மத்திய கிழக்கின் எதிர்காலம் என்ன.. இப்போது எரிந்து கொண்டிருப்பதற்கு இந்த மாற்றமா காரணம்..?
இத்தளத்தை உங்கள் குடும்பத்தினருக்கும் நண்பர்களுக்கும் தெரிவிப்பதோடு இத்தளத்தில் உங்கள் பெயர் மின்னஞ்சல் முகவரி ஆகியவற்றை பதிவு செய்து கொள்ளுங்கள்.
அவன் நல்லிசைப் புலவராகிய பொய்கையாரிடத்து அறிவு நூல் பல ஐயந்திரிபறக் கற்றுணர்ந்தவன் பொருட் செல்வமே யன்றிச் செவிச் செல்வமுமுடையான்.
அவ்வாறே தான் கொண்ட விழைவு கைகூடுதல் கருதிய கோச்செங்கட் சோழன் பொருள் செல்வத்தையொரு பொருளென மதியாப் புலவர் பொய்கையாரை வேண்டினன்.
ஈதிங்ஙனமிருப்ப ஏதோ ஒரு காரணம்பற்றிச் சேரமான்கணைக்கா லிரும்பொறைக்கும் சோழன் செங்கணானுக்கும் வழக்குண்டாய் ஒருவரோ டொருவர் போர் செய்யும்படி நேரிட்டது.
அதன் பின்னர்ச் சோழன் அற்றைநாண்மாலைப் பொய்கையாரை யழைத்துத் தன் வல்லமை தோன்றப் பொய் கையாடாப் பொய்கையாரே இப்பொழுது நீவிர் நமது கைச்சிறையாயினீர் யாம் நினைத்த படியெலாம் நும்மை யாட்டவும் வல்லேம் என்று கூறினன்.
அது கேட்ட பொய்கையார் சிறிதும் அஞ்சாது ஓ புல்லறிவாள நின்பேதைமை நன்றாயிருந்தது இத்துணை உய்த்துணரும் வன்மையிலாத நீயும் என்னையடுத்து அறிவுநூல் கற்றல் எங்ஙனமியையும் நீ யெனது யாக்கை மட்டிலே சிறைப்பற்றினையே யன்றி எனது இன்னுயிரையுஞ் சிறைக் கொண்டனையோ அஃது எனது பழவினை காரணமாகத் தனது பரந்தநிலையினீங்கிசச சரிந்து சுருங்கி அணுவாகி இவ் யாக்கையின்கண்ணே வதிகின்றது கண்டாய் என்றலும் சோழன் சிறிது புன்முறுவல் செய்து அவரை மீட்டுஞ் சிறைக் கோட்டத்திற்கு ஏகவிடுத்து அவருக்கு வேண்டியதொன்றும் உதவாது ஆண்டு அவரது செயல்களை ஆராய்வான் விரும்பினன்.
சிறைக்கோட்டத்தின்கணிருக்குஞ் சேரமான் கணைக்கா லிரும் பொறை தனது ஆசிரியர் பொய்கையாரைப் போல மனவமைதியும் இன்பமுங் காணானாய்ச் சிறைக்களமுற்ற நாண்முதல் உணவுகோட லொழிந்திருந்தான் தான் இவ்வாறு போரிற் றொலைவுண்டு காவலி லிருத்தலையேபற்றி யெண்ணி யெண்ணிப் பெரிதும் மற்று அரசனுந் தான் விரும்பியாங்கே அற்றைஞான்றிரவிற் சிறைக் கோட்டத்தின் அருகுசென்று பொய்கையாரை உற்று நோக்கினான் அவ்வளவில் இறைவனைப்பாடி நின்றபுலவர் நிலமகளை நோக்கி உலகமாதாவே இதுகாறும் நின்னிற் பிரிந்தே படுத் துறங்குமாறு நேரிட்டது.
இவ்வாறு செங்கணான் நெறிப்பட்டமை தேர்ந்த பொய்கையார் அவன் மீது களவழி நாற்பது என்னுமொரு செந்தமிழ் நூல் பாடித் தம் மாணாக்கருள் தலைநின்றவனாகிய சேரமானைச் சிறைக்கோடோடத்திற் கண்டு இந்நற்செயதியை அவற்குரைத்து அரசன் முன்னர்ச் சேரமானையுங்கொண்டு சென்று இருபெருவேந்தரையும் நட்பாளராக்கி அவ்விருவரது குறையையும் ஒருங்கே நீக்குங் கருத்தினராய் வருகின்றார்.
மற்று சிறைக்கோட்டத்திலிருந்து அயருஞ் சேரமான் தான் அந்நிலையிலிருந்து வருந்துவதினும் உயிர்துறத்த லுயர்வாமன்றோ வென்றெண்ணி மனமுறுகித் துன்புற்றனன்.
இன்னணந் துன்புற்று அரிதிற் பொழுதுபோக்குஞ்சேரமான் வழிநாண் முற்பகற்போழ்தில் தண்ணீர் வேட்கைமீதூரப் பொறுக்கலாற்றாது சிறைக் கோட்டங்காவலரை விளித்துத் தான்றன் ஏவலரைப் பணிக்குமாறுபோலப் பருகு நீர் கொணர்மினெனப் பணித்தனன் அவ்வாறு பணிப்பக் கேட்ட காவலர் உடனே செல்லாராய்ச் சிறிது காலந் தாழ்த்துச் சென்று நெடுநேரங் கழிந்த பின்னர் ஒருவன் கொஞ்சந் தண்ணீரைச் சேரமான் பருகுமாறு மிக்க ஏக்கழுத்தத்தோடு நின்று ஒரு கையால் நீட்டினான்.
இடையிற் சிறிது போழ்தினுள் ஆண்டு அக மகிழ்ச்சியோடும் அடைந்த பொய்கையார் சிறைக் கோட்டம்புக்குச் சேரமான் கணைக்காலிரும்பொறை கிடந்தவிடம் சென்றார் அவனைக் கண்டார் கலங்கினார் கலுழ்ந்தார் எழுந்தார் விழுந்தார் அறிவிழந்தார் தம்மை மறந்தார் மீட்டும் அறிவுகூடி யெழுந்தனர் சேரமானை உற்று நோக்கினர் பற்றித் தூக்கினர் தம்மார்பம் ஏற்றித் தாக்கினர்.
அவ்வேளையில் ஓரேட்டிற் செந்தமிழ்ச் செய்யுளொன்று வரையப்பெற்றுக் கணைக்காலிரும்பொறையின் மார்பிற் கிடந்தது வெளிப்பட்டது அதனை யெடுத்தார் படித்தார் கைசோர விடுத்தார் அண்ணல் சேரமானை வாரியணைந்து பெரிதும் வாய் விடுத்து அழுதரற்றினார்.
காரியம் மிஞ்சிப்போயிற்றென்றுணர்ந்த நற்றமிழ்ப் பாவலர் தமது நன் மாணாக்கன் பிரிவினையாற்றகில்லாது ஆண்டே சமாதியிலிருந்து யாக்கயை வீழ்த்தனர்.
அதன்மேற் சோழனுஞ் சிறைக்கோட்டஞ் சென்று சேர்ந்து ஆண்டுப் புலவரும் மாணாக்கரும் ஒருங்கே யிறந்து கிடப்பக்கண்டு தேவி கண்ட தீக்கனவின் பயன் பலித்தவா வுணர்ந்து பெரிதும் புலம்பினான் உண்மை யுணர்ந்து தன் சிறை காவலரைத் தெழித்தான் பழித்தான் சிறைக் கோட்டத்தை யழித்தான்.
இஃது இன்னணம் முற்றுஞ் செய்யுளாய் முடிந்துளதேனும் பாத்திரங்களின் ஏற்றத்தாழ்வுகருதிச் சொல் விகற்பங்களும் நடை வேறுபாடுகளும் ஆங்காங்கு காட்டப்பட்டுள ஆதலின் இது நடித்துக் காட்டும் நலமுளதாகுமென்றற்கண் யாதோர் ஐயப்பாடு மில்லை.
இவ்வங்கத்தின் முதற் களத்தில் ஆன்ம லக்கணமும் இரண்டாங் களத்திற் போர்செயல் நீதியும் மூன்றாங் களத்தில் மெய்யுணர்ந்தாரியல்பும் கலைநலமுடையார் யாக்கை நலங்கருதாதிருத்தலும் மனநிறைவின் மாட்சியும் நான்காங் களத்தில் கனவுகாட்சியினியல்பும் காரணகாரிய முறைப்பாட்டின் பெற்றியும் கடவுளார் செயற்கருத்தும் ஐந்தாங் களத்திற் பெரியோரைப் பேணுமாறும் குருவினிடத் தொழுகுமாறும் வாழ்க்கைப்பயனும் ஆறாங்களத்திற் பொருட் செல்வத்தி னின்றியமையாமையும் களியாட்டின் தீமையும் இவ்வுலக வாழ்க்கையின் மேதகவும் யாக்கைச் சிறப்பும் தற்கொலைப் பாவமும் மானத்தின் மாண்பும் ஆசிரியர்க்கு மாணாக்கர்பாலுள அன்பும் மனவுணர்வில் வழிப் பாவமின்மைக்கோளும் பிறவும் ஓராற்றல் விதிமுகத்தானும் மறைமுகத்தானும் உதாரண முகத்தானும் காட்டப்பட்டுள பான்மை அன்புடையார்க்கு எளிதிற் புலப்படும்.
முதற்கண் இந்நூல் மாதந்தோறும் ஆங்கில மொழியின் அச்சிட்டு வளிப்படும் கிறித்தவக் கலாசாலைப் பத்திரிகையின்கட் சிறிதுசிறிதாகப் பிரசுரமாகி வெளிப்போந்தது அது கண்ட நண்பர் பலரும் நூலினைத் தனித்து வெளியிடல் வேண்டினமையின் இது வெளிப்படுவதாயிற்று.
தம் பத்திரிகையினின்றும் யாம் பெயர்த்து அச்சிட்டுக் கொள்ளும் உரிமைதந் துதவிய அப் பத்திராதிபர் மாட்டு வந்தனத்துடன் நன்றிபாராட்டுதலைத் தவிர்த்து யாம்வேறு செயக்கடவ கைம்மாறென்னே?
முற்றும் ஆங்கில மொழியனின்று வெளிப்படும் அப்பத்திரிகையின்கண் விலக்கென எம் புன்னூலையும் பதிப்பித்து எம்மைப் பலரும் நன்கு மதிக்குமாறியற்றிய அப்பத்திராதிபர் கருணைத்திறம் ஒரு போழுதும் மறக்கற்பால தன்று.
இனி இது பற்பல தொழில் புரியஙுகால் இடையிடைக் கிடைத்த அவகாசங்களிலெழுதிய தாகலின் இதன்கண் வழூஉக்கள் பல மலிந்திருத்தலுங்கூடும் அற்றேல் நல்லிசைப்புலவராயினார் அவையிற்றைத் திருத்தி எம்மீது அருள் புரிவாராக.
இந் நன் முயற்சியின்கண் எம்மைத் தூண்டிக் கடைபோகுமட்டும் தோன்றாத் துணையா யுதவிபுரிந்து நின்ற எல்லாம்வல்ல முழுமுதற் கடவுளாய நடராசப்பெருமானை மனமொழிமெய்களிற் றொழுகின்றனம்.
ஆசிரியர் இந்நாடகத்தினை இயற்றுதற்குக் களவழி நாற்பதினையும் குழவியிறப்பிலும் என்ற தொடக்கத்த புறப்பாட்டினையுமே ஆதாரமாகக் கொண்டனர் என்பது அவர் எழுதியுள்ள முகவுரையானே விளங்கும்.
செயங்கொண்டார் தாம் செய்த கலிங்கத்துப் பரணியில் களவழிக் கவிதை பொய்கையுரை செய்யவுதியன் கால்வழித்தளையை வெட்டியரசிட்ட பரிசும் என்று கூறியுள்ளனர்.
இன்னருளின் மேதக்க பொய்கை கவிகொண்டு வில்லவனைப் பாதத்தளை விட்ட பார்த்திபனும் என்றது விக்கிரம சோழனுலாவும் அணங்கு படுத்துப் பொறையனைப் பொய்கைக்குப் பண்டு கொடுத்துக் கள வழிப்பாக் கொண்டோன் என்று குலோத்துங்க சோழனுலாவும் நல்லவன் பொய்கை களவழி நாற்பதுக்கு வில்லவன் காற்றளையை விட்டகோன் என்று இராசசாச சோழனுலாவும் சேரமான்றன்னடிக் கண்டு தளை விடுத்தாய் ஏழ்தளையுள் பொன்னடிக் கென்பதென்ன புத்தியோ என்று சொக்கநாதர் தமிழ்விடுதூதும் செய்கை யரிய களவழிப்பா முன்செய்த பொய்கை யொருவனாற் போந்தாமோ சைய மலைச்சிறைதீர் வாட்கண்டன் வெள்ளணி நாள் வாழ்த்திக் கொலைச்சிறைதீர் வேந்துக்குழாம் என்ற தொல்காப்பிய நச்சினார்க்கினியருரை மேற்கோட் செய்யுள் ஒன்றும் இச்செய்தியைக் கூறுகின்றன.
களவழி நாற்பதின் பழைய உரையின் இறுதியிற் காணப்படும் சோழன் செங்கணானும் சேரமான் கணைக்காலிரும் பொறையும் போர்ப் புறத்துப் பொருது உடைந்துழிச் சேரமான் கணைக்காலிரும் பொறையைப் பற்றிக்கொண்டு சோழன் செங்கணான் சிறைவைத்துழி பொய்கையார் களம்பாடி வீடுகொண்ட களவழி நாற்பது முற்றிற்று என்ற வாக்கியம் இவ்வரலாற்றைச் சுருக்கமாகவும் தெளிவாகவும் கூறுகின்றது.
அங்ஙனமெனில் களவழிபாடிச் சிறைவீடு பெற்றது பொய்யோ என்பார்க்குச் சமாதானமாகச் சிறைவீடு பெற்றதும் உண்டு அவன் துஞ்சியதும் உண்டு என்றிரண்டு பகுதியையும் ஒருவாரு பொருத்தியே தமது நாடகக் கதையை ஆசிரியர் அமைத்தனர்.
இது நிற்கத் தமிழ் நாவலர் சரிதையென்னும் நூலுள் சேரன் கணைக்கா லிரும்பொறை செங்கணானாற் குணவாயிற் கோட்டத்துத் தளைப் பட்டபோது பொய்கையாருக்கு எழுதிவிடுத்த பாட்டு என்ற தலைப்பின் கீழ் மேற்குறித்த குழவி யிறப்பினும் என்ற புறப்பாட்டுக் காணப்படுவதோடு அதன்கீழ் இதுகேட்டுப் பொய்கையார் களவழி நாற்பது பாடச் செங்கணான் சிறைவிட்டு அரசளித்தான் என்ற வாக்கியமும் காணப்படுகின்றது.
இனிச் சோழன் செங்கணானோடு பொருது பற்றுக் கோட்பட்டுச் சிறையின்கண் நீர் பெறாது துஞ்சிய கணைக்காலிரும்பொறை வேறு என்றும் களவழி நாற்பதாற் சிறை வீடு பெற்று அரசுரிமை எய்தியவன் இன்னவன் வழித்தோன்றலாகிய மற்றெரு கணைக்கா லிரும்பொறை யென்றும் முன்னவனொடு பொருதவன் எண்டோளீசற்கு எழுபது மாடஞ்சமைத்த முதற்செங்கட் சோழனென்றும் பின்னவனொடு பொருதவன் பொய்கையாரால் களவழி பாடும் புகழ்பெற்ற இரண்டாஞ் செங்கட் சோழனென்றும் பெரிய புராணத்திற் சேக்கிழார் கோச்செங்கட்சோழன் வரலாறு கூறுமிடத்து அனபாயன் முந்தைவரும் குல முதலோராய முதற் செங்கணார் என்று விதந்து பாராட்டியதே இதற்குச் சான்றென்றும் சிலர் கூறுவர்.
இங்ஙனம் துஞ்சிய என்றதும் சிறைவீடு பெற்று அரசெய்தியதும் ஒன்றற்கொன்று முரண்பாடுற்றுக் கிடத்தலே இத்தகைய ஆசங்கைக்கு இடனாகின்றது.
மேற்கூறியவற்றை யெல்லாம் துனித்து நோக்குமிடத்துத் துஞ்சய என்ற சொற்கு மயங்கிக்கிடந்த அல்லது மூர்ச்சித்துப்போன என்ற பொருள் கொள்ளின் வெளிப்படையில்முரணாகத் தோன்றும்.
துஞ்சய என்ற சொல் இறந்த என்ற பொருளையே மிகுதியும் தருவதாயினும் இங்கு மூர்ச்சித்த என்ற பொருள் கொள்ளவேண்டும் என்று பிரமஸ்ரீ மகாமகோபாத்தியாய தாக்ஷிணாத்ய கலாநிதி உ.
ஈதிங்ஙனமாகவும் மானவிஜய வாசிரியர் கதையினை வேறுவிதமாக முடித்தது சாலாதே யெனின் அற்றன்று உண்மை எவ்விதமாயினும் ஆசிரியர் தாமெழுதுவது நாடகமாதலாலும் நாடகவாசிரியர்கள் தான் முடித்துக் காட்ட விரும்பிய பொருளமைதிக் கேற்பக் கதையினை மாற்றிக்கோடல் தக்கதொன்றாய புனைந்துரையாதலானும் எடுத்துக்கொண்ட நாடகம் அவலச் சுவைத்தாய அங்கமாதலானும் அதற்கேற்பத் தீப்பொருனிறுதியாய் ஆருயிரிழத்தல் கூறுவது அமைவுடைத்தாதலானும் அங்ஙனம் கோடற்குத் துஞ்சிய என்ற சொல் இடந்தரலானும் நாடகவாசிரியர் முறைமையில் நோக்கமிடத்து அன்னார் கொண்டது தவறாகா தென்பது தானே போதரும்.
அவையே யனிறிப் பதினெண் கீழ்க்கணக்கினுள் ஒன்றென வொருசாராராற் கொள்ளக்கிடக்கும் இன்னிலை யென்னும் நூலொன்று பொய்கையார் பெயரால் வெளிவந்துள்ளது.
மேற்கூறிய எல்லாவற்றையும் பொய்கையார் என்ற புலவரொருவரே பாடினாரென்றும் அவரே திருமாலடிமையிற் சிறந்து விளங்கினமையின் ஆழ்வார் என்று அழைக்கப்பட்டாரென்றும் நற்றிணை நுன்முகத்து அதன் உரையாசிரியர் கூறியுள்ளார்.
ஆயினும் முதற் றிருவந்தாதிச் செய்யுண்டைக்கும் ஏனைய புறநானூறு களவழி நாற்பதாகிய நூல்களின் நடைக்கும் பெரிதும் வேறுபாடு காணக்கிடக்கின்றமையானும் ஆழ்வார் மறந்தும் புறந்தொழா மாண்பின ராதலானும் முதற் றிருவந்தாதி இயற்றிய பொய்கை யாழ்வார் வேறு ஏனையவற்றை இயற்றிய பொய்கையார் வேறாவார் என்று கொள்வதே அமைவுடைத்தாகும்.
இங்ஙனங் கோடலே மகாமகோபாத்தியாய சாமிநாதையர் அவர்களுக்கும் கருத்தென்பதைப் புறநானூற்றுப் பாடினோர் வரலாற்றுக் குறிப்பா லறியாலாம்.
பொய்கை என்பது தமிழ் நாட்டு மேற்றிசைக் கண்ணதோரூர் என்றும் அங்குப் பிறந்தமையால் இவர்க்குப் பொய்கையார் எனப் பெயர் வாய்ந்ததென்றும் கூறுவர்.
இவரே தாம்பாடிய கோதைமார்பிற் கோதையானும் என்ற புறப்பாட்டுள் கண்ணா றும்மே கானலர் தொண்டி யஃதெம் மூரே என்று கூறியாது அவர் சேரனையடைந்த பின்னர் அவர் தாம் வசித்துவந்த தொண்டியைத் தமது ஊராக்க் கூறினாரென்று கோடலே பொருந்துவதாகும்.
இவன் பிறக்கவேண்டிய அமயங் கழித்துப்பிறந்தமையால் சிவந்த கண்களையுடையனாயினன் என்றும் அதனால் அவனுக்குச் செங்கணானெனப் பெயர் வாய்ந்ததெனவும் புராணம் கூறும்.
திருமங்கை மன்னன் பெரிய திருமொழியில் இவன் சிறப்பித்துக் கூறப்பட்டிருத்தலின் திருமால் பக்தியிலுஞ் சிறந்தவன் என்பதற்குத் தடையில்லை.
இவன் சேரமான் பொய்கையார் ஆகிய இருவர் மாட்டுமிழைத்த தீமைக்குக் கழுவாயாகப் பல தலங்களிலும் தேவகுல மெடுப்பித்தான் என்று இந்நாடகவாசிரியர் தமது கதைக்கு ஏற்பப் பொருத்திக்கொண்டது மிகவும பாராட்டற்பாலது.
சேரனது படைத் தலைவர்களாகிய நன்னன் முதலியோருடன் சோழன் படைத் தலைவனாகிய பழையன் பொருது அவர்களை வென்று அவர்தம் பாசறையை அழித்த பின்னர்த் தான் இறந்து பட்டனனென்பதும் அங்ஙனம் அவன் பட்டமைக்குப் பொறாதவனாகிய சோழன் படைகொடு சென்று கழுமல மென்னுமிடத்திற் சேரனையும் அவன் துணையரசர்களையும் பொருது வென்றதுமன்றிக் கணைக்கா லிரும்பொறையைக் கைப்பற்றியும் மீண்டனன் என்பதும் மேற்குறித்த அடிகளால் விளங்குகின்றன.
ஆயினும் அச்செய்யுளின் உரைக்குறிப்பில் கணையன் சேரன் படைமுதலி முன் சொன்னவர்க்குப் பிரதானி என்று காணப்படுதலின் சிலர் அச்செய்யுளிற் குறித்த கணையன் சேரமான் கணைக்கா லிரும்பொறையல்லன் அவனது சேனாபதியே என்றும் சேரமானைப் பற்றியது மற்றோர் போர்க்களத்து என்றும் துணிந்து கொண்டனர்.
என்றாலும் இந்நாடகவாசிரியர் மேற்குறித்த அகநானூற்றுக் குறிப்புரையைத் தழுவாது ஓ ஓ உவமனுறழ்வின்றி யொத்ததே காவிரி நாடன் கழுமலங் கொண்ட நாள்..................புனனாடன் மேவாரை பட்டகளத்து என்று களவழி நாற்பதில் கழுமலப் போரையே பொய்கையார் சிறப்பித்துப் பாடியிருத்தலாலும் அக்கழுமலத்தையே புனனாடன் வஞ்சிக் கோவட்டகள மாகப் பின்னரும் அவர் கூறலாலும் களவழி நாற்பதின்பழைய வுரையின் இறுதியிற் காணப்படும் சோழன் செங்கணானுஞ் சேரமான் கணைக்கா லிரும்பொறையும் போர்ப்புறத்துப் பொருதுடைந்துழிச் சேரமான் கணைக்கா லிரும்பொறையைப் பற்றிக்கொண்டு சோழன் செங்கணான் சிறைவைத்துழிப் பொய்கையார் களம்பாடிவீடு கொண்ட களவழி நாற்பது முற்றிற்று என்ற வாக்கியத்தால் பொருதுடைத்து பற்றுக்கோட்பட்டவன் கணைக்கா லிரும்பொறையே என்று தெளிவாக விளங்குதலாலும் கணையகப்படக் கழுமலந்தந்த என்ற அகநானூற்றடியிற் குறிக்கப்பட்ட கணையன் கணைக்காலிரும்பொறை யென்றே துணிந்து கொண்டனர்.
ஈண்டுக் குறித்துள்ள கழுமலம் என்பது சீகாழிப்பதியைக் குறிப்பது அன்று சேரநாட்டகத்த தோரூர் என்றே இந்நாடக வாசிரியர் கருதியுள்ளா ரென்றாலும் அதுவும் அதன் பெயரை நோக்குமிடத்து ஓர் புண்ணிய க்ஷேத்திரமாக இருத்தல் வேண்டுமென்று நினைத்தே தமது நாடகத்தில் திருக்கழு மலத்துச் செருக்கணின் வென்றியை என அப்பதியை விசேடித்துக் கூறியுள்ளார்.
கணைக்காலிரும் பொறையைச் சிறைவைத்த இடம் குடவாயிற் கோட்டம் என்பது குழவி யிறப்பினும் என்ற புறப்பாட்டின் கீழ்க்குறிப்பாற் தெரியவருகின்றது.
பண்டைக் காலத்துப் பெரிய தலைநகரங்களின் நான்கு வாயில்களிலும் புறம்பே கோட்டங்கள் அமைக்கப்பட்டிருந்தன வென்பதும் அவை தத்தம் திசைப்பெயரான் விசேடிக்கப்பட்டுப் பெயர் வழங்கப்பட்டுவந்தன என்பதும் பிற்காலத்தில் அத்தலை நகரங்கள் சிறப்பிழந்து குன்றிய காலத்தும் அப்புறநகர்க் கோட்டங்கள் அவ்வப் பெயரான் அழைக்கப்பட்டு வந்தன வென்பதும் அக்கோட்டங்களைச் சூழ்ந்து சீறூர்கள் உண்டாகிப் பழைய கோட்டங்கள் அழிந்து போன காலத்தும் அச்சீறூர்களும் அக்கோட்டங்களின் பெயரையே பெற்று வரலாயின என்பதும் ஊர்ப்பெயர் வரலாற்று முறையை யாராய்வோர்க்கு எளிதிற் புலனாம்.
ஆகவே குணவாயில் குடவாயிற் கோட்டங்கள் இப்பொ ழுது பெரிய நகரங்களைச் சார்ந்த சீறூர்களாகச் சிலசு இடங்களிற் காணப் படினும் அக்கோட்டங்கள் ஆதியில் ஊர்களையே குறித்துள்ளனவென்று அவற்றை தேடுவதிற் பயனில்லை எனவே வென்ற அரசன் தோற்றுப் பற்றுக்கோட்பட்ட அரசனைத் தன்னூர்க்குக் கொடுவந்து அவ்வூர்க் கோட்டத்திற் சிறை வைத்தனனென்று கொள்வது பொருத்தமுடைய தொன்றாகும்.
ஆதலால் புறநானூற்றிற் குடவாயிற் கோட்டம் என்றது செங்கணானின் தலைநகராகிய உறந்தையம்பதியின் மேலைவாயிற் புறம்புள்ள கோட்டமென்று கொண்டு அதன் கண்ணே கணைக்கா லிரும்பொறை சிறையிடப்பட்டனன் என்று இந் நாடக வாசிரியர் கூறியது தவறாகாது.
பொய்கையாரையும் உடன் சிறையிட்டதைப்பற்றி முந்தை நூல்கள் எவையும் கூறாவிடினும் நாடகப் போக்கிற்கேற்ப இவர் அங்கனம் கூறினாராதலின் அவர் எவருடனும் முரணினார் என்று கூறற் கிடமில்லை.
குடவாயில் குடவாசல் என வழங்கபெற்றுக் கும்பகோணத்திற்கு மேற்கிலுள்ள ஒரு சீறூரையும் குணவாயில் என்பது வஞ்சி நகரத்திற்குக் கீழ்த்திசையிலுள்ளதாய திருக்குணவாயில் என்னும் ஊரையும் குறிக்கும்.
இனிப் போர்ப்புறத்து என்பதற்குச் சாதரணமாகப் போர்க்களத்து என்று பொருள் கூறலாமாயினும் அஃது அத்துணைச் சிறப்புடைய தன்றென்று கொண்டு போர் என்னும் ஊரின் புறத்து எனப் பொருள் கூறலே சிறப்புடைத்தென்றும் அப்போர் என்னும் ஊர் சோழனது சேனாவீரனாகிய பழையனதாய்ச் சோணாட்டிலுள்ளதொரு நகரென்றும் சிலர் அபிப்பிராயப் படுகின்றனர்.
புனலம் புதவிற் போஒர்க் கிழவோன் பழைய னோச்சிய வேல் என்று அகநானூறும் வெண்கோட் டியானைப் போஒர்க் கிழவோன் பழையன் வேல் என நற்றிணையும் போர் என்னும் ஊர் பழையனுடைய நகராய்க்கூறுமாயினும் ஆண்டுச் செங்கணாற்கும் பொறையற்கும் போர் நிகழ்ந்ததாகக் கூறவில்லை.
இக்காலத்துத் திருப்பூர் என வழங்கப்படும் ஊர் சேரனாட்டதாதலின் அதுவே அக்காலத்தில் திருப்போர் என வழங்கப்பட்டிருத்தல் வேண்டும் எனச் சிலர் ஊகிக்கின்றனர்.
முன்னர்க் குறித்துள்ள அகநானூற்றுச் செய்யுட்பகுதியிற் பழையன் பட்டெனக் கண்டது நோனானாகித் திண்டேர்க் கணைய னகப்ப டக் கழுமலந்தந்த என்று பழையன் செய்தி காணப்படுதலின் ஈண்டுக் குறித்த போர் அவனுடைய ஊரே என்று துணிதற்கு இடமிருப்பினும் புறநானூற்றில் என்ற செய்யுட்களின் கீழ்க் குறிப்புக்களில் போர்ப் புறத்துப்பொருது என்று காணப்படும் இடத்திலும் போர் என்பது பழையனது ஊரே என்றுகொள்ளுதற்கு இடஞ் சிறிதுமில்லாமையால் போர்ப் புறத்துப் பொருதல் என்னுஞ் சொற்றொடர்க்கு வேறு பொருள் கோடலே அமைவுடைத்தெனத் தோன்றுகிறது.
மேற்சென்ற படையும் எதிரூன்றிய படையும் தம்முட் கலந்து பொருமிடத்தே இருதிறச் சேனாதிபதிகளுக்குத் தம்முடைய வன்மைதோன்றத்தனியே பொருது நிற்றலைப் போர்ப்புறத்துப் பொருதல் என முன்னையோர் குறிப்பித் திருத்தல் கூடும் எனக் கருதுகின்றேன்.
சேரமான் கணைக்கா லிரும்பொறை புலவர் பெருமானான பொய்கையாரைத் தனது ஆசிரியனாகக் கொண்டதோடு அமையாது அவரைத் தனது அவைகளைப் புலவர் பெருமானாகப் பாராட்டி யிருந்தானென்பது இந் நாடகத்தாற் புலனாம்.
இவன் தன்னோடுபகைத்த மூவன் என்னுஞ் சிற்றரசனது பல்லை பிடுங்கித் தனது தொண்டி நகர்க் கோட்டைவாயிற் கதவிற் பலருங்காண அழுத்தி வைத்திருந்தனன் என்றசெய்தி நற்றிணையிற் பருவர னெஞ்சமொடு என்ற செய்யுளால் விளங்குகிறது.
அச்செய்யுளில் சேரனைத் தெறலருந்தானைப் பொறையன் என்று குறிப்பித் திருத்தலால் அப்பொறையன் கணைக்கா லிரும்பொறையென்றே கொண்டு நற்றிணை யுரையாசிரியரும் பொருளெழுதி யுள்ளார்கள்.
புறநானூற்றில் கோதை மார்பிற் கோதையானும் என்ற தொடக்கத்த செய்யுளிற் பொய்கையார் தொண்டி மன்னனாகச் சேரமான் கோக்கோதை மார்பனைப் பாடியுள்ளார்.
இதனால் தொண்டியைத் தலைநகராகக்கொண்டு சேரமான் கோக்கோதை மார்பனும் அவன் பின்னர்ச் சேரமான் கணைக்கா லிரும்பொறையும் பொய்கையார் காலத்திலேயே அரசுபுரிந்தன ரென்பது கொன்னக்கிடக்கும்.
இனி இந்நாடகத்தின்கண் அமைந்துள்ள பாத்திரர்கனின் குணவிசேடப் பகுதிகளையும் கனங்கடோறுங் காணக்கிடக்கும் பொருள் விசேடப் பகுதிகளையும் நூலாசிரியரே தமது முகவுரையிற் செவ்விதாக எடுத்துக் காட்டி யுள்ளனர் முக்கியமாக இந்நாடகத்தினைப் படிக்குநர்க்கு ஆசிரியன் தன் அன்புடைய மாணவன்பாற் காட்டும் உடனுயிர் நீங்கும் அளவற்ற ஆதரத்தின் நிலையும் மாணவனுக்குத் தன்மாட்டு அருள்செய்யும் ஆசிரியன் பாலுள்ள பேரன்பின் நிலையும் இத்தன்மையினவென்பது விளங்காமற் போகாது.
குற்றமிலாத் தாதைமக வென்றோர்தங் கோண்மறுத்துக் கற்றறிந்த காதலனுங் காதலியுமாகுநிலை மற்றறிந்த வாசானு மாணவனு மாமிவர்கட் குற்ற வியைபு என்ற கொள்கையை நன்கு பற்றிய இந்நூலாசிரியர்தம் இயல்பினை இச்சிறு நாடகம்பிரதிபிம்பித்து காட்டுகின்ற தன்மை தெள்ளிதின் விளங்கும்.
ஆகியர் ஆகுதற்பொருட்டு தக்கயாக சங்கார காலத்தில் திருமாலெறிந்த திகிரிப்படையை வீரபத்திரனணிந்த வெண்டலை கௌவிற்றாக அதனைப் பெறுதற்பொருட்டுத் திருமால் விகடக் கூத்தாடிய ஞான்று சிரித்த வெண்டலை வாயினின்றும் கீழ்வீழ்ந்த சக்கிரத்தை விநாயகர் விரைவிற்கைக் கொண்டதைக் கண்ட மாயோன் அவர் முன்னர் மீளவும் நெடும் பொழுது விகட நடம்புரிந்து திகிரிபெற்ற புராண கதையீண்டுக் குறித்துள்ளது.
அலகிலா அளவில்லாத அளவிட முடியாது எனினுமாம் விளையாட்டு ஈண்டு எளிதின் முடியுஞ் செயல் சாத்தனுக்கு ஐங்கலப்பாரஞ் சுமத்தல் விளையாட்டு என்ற இடத்திற்போல.
ஈண்டு ஏழாயிரம் துலாம்பொன் கொடுத்து கோவிலொன்றுக்கு நூறு துலாம் பொன்னாக எழுபது கோயில்களைப் பின்னர்ச் செங்கணான் நிருமித்ததைக் குறிப்பானுணர்த்தியது.
இறை உயிர் யாப்பு என பதி பசு பாசம் என்று இயம்பும் மூன்றுமே நூல்களாற் சொல்லப்படும் மூன்றுமே அறைதரும் பொருள் உண்மையானவை என்று சொல்லப்படும் பொருள்களாம் அவை அழிவிலாதன அறிதிர் அறிவீராக என்று உயிர்களுக்கு ஆன்மாக்களுக்கு அருளின் நல்கிய கருணையால் அறிவுறுத்திய மறைமுடி வாணனை வேதாந்தத்தில் வாழ்பவனை வணங்கி வாழ்த்துவாம் மெய்யால் வணங்கி வாயால் வாழ்த்துவோமாக.
இலங்குறும் விளங்கும் தூய பரிசுத்தமான செம்பொருள் மெய்ப்பொருளாகிய இறைவனை எல்லாப் பொருளிலும் தங்கிய கடவுளை உயிர்க்குயிரென உயிருக்கு உயிர்போல அதாவது அந்தராத்துமாவாய் விளங்கும் நம் பிறைமுடிப் பெரியனை நமது பிறைத் திங்களை முடியிற்சூடிய பெருமானை பேணி வாழ்த்துவாம் விரும்பி வாழ்த்துவேமாக.
விடமுண்டு கண்டங் கறுத்ததும் அடியார்க்கருள் செயற்பொருட்டாதலின் அவனைக் கருதி வாழ்வாம் என்றனன் நனவால் உற்ற்பாலதாய தீங்கையும் அவன் அருளால் அகற்றவல்லான் என்பது நோக்கி.
வாள் மாய்குருதி வாள் அழுத்துதலாற் சொரிந்த குருதியை களிறு உழக்க களிறுகள் உழக்குதலினாலே தாள் மாய்ந்து கால்களாலே சுருங்கி முற்பகல் எல்லாம் குழம்பாகி பகலின் முற்பகுதி யெல்லாம் சேறாகி பிற்பகல் துப்புத்துகளிற் கெழூஉம் பகலின் பிற்பகுதியிற் பவளத்தூளாய் ஆகாய வெளியெங்கும் பரந்து செறியாநிற்கும் புனல் நாடன் காவிரியின் நீர்வளமுள்ள சோழநாட்டையுடைய செங்கணான் தப்பியார் அட்டகளத்து பகைவரைக் கொன்ற போர்களத்தின்கண்.
பொழிப்புரை புனனாடன் கொங்கரைக் கொன்ற போர்க்களத்தின்கண் கவளத்தைக் கொள்ளும் யானைகள் தமது கைகள் துணிக்கப்பட்டுப் பவளத்தைச் சொரிகின்ற பைபோல் விளங்காநின்ற ஒளியுடைய ஒள்ளிய செங்குருதியைச் சொரியா நிற்கும்.